armvectores/hy_wikipedia_2023 huggingface dataset:
Սոֆյա Հովհաննիսյան

Սոֆյա Պետրոսի Հովհաննիսյան (սեպտեմբերի 12, 1939(1939-09-12), Լենինական, Հայկական ԽՍՀ, ԽՍՀՄ), հայ կենսաքիմիկոս։ Կենսաբանական գիտությունների դոկտոր (2001), պրոֆեսոր (2002):


== Կենսագրություն ==
Սոֆյա Հովհաննիսյանը ծնվել է 1939 թվականի սեպտեմբերի 12-ին, Լենինական քաղաքում։ 1957-1962 թվականներին սովորել է Երևանի պետական համալսարանի կենսաբանության ֆակուլտետում։ 1962-1965 թվականներին եղել է ասպիրանտ կենսաբանության ֆակուլտետում, կենսաքիմիայի ամբիոնում, 2002-2007 թվականներին՝ որակավորման բարձրացման ֆակուլտետում։ 1965 թվականից աշխատում է Երևանի պետական համալսարանի  կենսաքիմիայի ամբիոնում։
Բացահայտել է ենթաբջջային կառուցվածքներում՝ պերօքսոմներում, D-ամինաթթվային օքսիդազների հետ միասին L-ամինաթթվային օքսիդազ ֆերմենտի առկայությունը։
Դա հնարավորություն է տալիս կիտրոնաթթվի արտադրության շտամը՝ Aspergillus niger բորբոսասունկն օգտագործել DL-ամինաթթուներից L-ամինաթթուների անջատման, ինչպես նաև բժշկության մեջ կիրառվող կետոթթուների ստացման համար։
Կարդացվող դասընթացներն են՝ «Ընդհանուր կենսաքիմիա», «Ազոտ պարունակող միացությունների փոխանակություն», «Ածխաջրերի փոխանակության ընտրովի գլուխներ», «Ճարպերի փոխանակության ընտրովի գլուխներ», «Միկրոօրգանիզմների կենսաքիմիայի ընտրովի գլուխներ», «Նյութափոխանակության կարգավորման ընտրովի գլուխներ», «Պաթոգեն միկրոօրգանիզմների կենսաքիմիա», «Մասնագիտության արդի խնդիրներ»։


== Ծանոթագրություններ ==
Գաս Ջոնսոն

Գաս Ջոնսոն (անգլ.՝ Gus Johnson, դեկտեմբերի 13, 1938(1938-12-13), Ակրոն, Օհայո, ԱՄՆ - ապրիլի 29, 1987(1987-04-29), Ակրոն, Օհայո, ԱՄՆ), ամերիկացի պրոֆեսիոնալ բասկետբոլիստ։ 1972/1973 թվականների մրցաշրջանին «Ինդիանա Փեյսերս» ակումբի կազմում դարձել է ABA չեմպիոն։ 2010 թվականից Բասկետբոլի փառքի սրահի անդամ։


== Սպորտային կարիերա ==
Գասը խաղացել է ծանր հարձակվողի և կենտրոնականի դիրքերում։ Սովորել է Բոյսեի Այդահոյի նահանգային և Այդահոյի համալսարաններում։ 1963 թվականի NBA դրաֆթի ժամանակ ընտրվել է «Բալտիմոր Բուլեթս» ակումբի կողմից՝ 10-րդ համարի ներքո։ Հետագայում հանդես է եկել «Ֆինիքս Սանս» և «Ինդիանա Փեյսերս» (ABA) ակումբների կազմում։ NBA-ում, ընդհանուր առմամբ, անցկացրել է 10 մրցաշրջան։ 1964 թվականին ընդգրկվել է NBA սկսնակների հավաքականի մեջ։ Հինգ անգամ մասնակցել է NBA բոլոր աստղերի խաղին (1965 և 1968-1971)։ Չորս անգամ ընդգրկվել է NBA բոլոր աստղերի երկրորդ հավաքականի մեջ (1965-1966 և 1970-1971)։ Երկու անգամ ընդգրկվել է NBA բոլոր աստղերի պաշտպանության առաջին հավաքականի մեջ (1970-1971)։ NBA կարիերայի ընթացքում, ընդհանուր առմամբ, խաղացել է 581 խաղ, որոնցում հավաքել է 9944 միավոր (17,1 մ/խ), կատարել է 7379 անդրադարձ և 1541 փոխանցում։
Իր սպարտային կարիերայի վերջին մրցաշրջանը անցկացրել է ABA-ի «Ինդիանա Փեյսերս» ակումբի կազմում։ Ըստ այդ մրցաշրջանի արդյունքների դարձել է ABA չեմպիոն։ ABA կարիերայի ընթացքում, ընդհանուր առմամբ, խաղացել է 50 խաղ, որոնցում հավաքել է 299 միավոր (6,0 մ/խ), կատարել է 245 անդրադարձ և 62 փոխանցում։
2010 թվականի օգոստոսի 13-ին Գաս Ջոնսոնը տեղ է գտել Բասկետբոլի փառքի սրահում։


== NBA/ABA կարիերայի ցուցանիշներ ==


== Ամենամյա մրցաշրջան ==


=== Փլեյ Օֆ ===


== Ծանոթագրություններ ==


== Արտաքին հղումներ ==
NCAA վիճակագրությունը Thedraftreview.com կայքում(անգլ.)
NCAA վիճակագրությունը Sports-Reference.com կայքում(անգլ.)
ABA և NBA վիճակագրությունը Basketball-Reference.com կայքում(անգլ.)
NCAA ներկոլոգը Findagrave.com կայքում(անգլ.)
Էջը Բասկետբոլի փառքի սրահի կայքում(անգլ.)
Իլամի նահանգ

Անվան այլ կիրառումների համար տե՛ս՝ Իլամ (այլ կիրառումներ)Իլամ (պարսկերեն՝ استان ﺍﻳﻼﻡ), օսթան Իրանի Իսլամական Հանրապետության արևմուտքում։ Ըստ 2006 թվականի Իրանի կենտրոնական բյուրոյի տվյալների, օսթանի բնակչությունը կազմում է 545 787 մարդ։
Հիմնական բնակիչներն են պարսիկները և քրդերը, որոնք դավանում են իսլամ։ Տարածված լեզուն պարսկերենն է։
Տարածքը՝ 20 133 կմ²։ Մակերևույթը լեռնային է, կլիման՝ կիսաանապատային, չորային։ Ընդհանուր սահման ունի Իրաքի հետ։
Տարածքով անցնում են Զագրոսի լեռները։


== Արտաքին հղումներ ==

Կրթությունը Իլամ օսթանում և Իրանում Archived 2005-04-07 at the Wayback Machine.
Պատկերներ Իրանի նահանգներից – Իլամ
Իրանի Իսլամական Հանրապետության պրովինցիաներ
Տեսացուցադրություն նահանգի տեսարժան վայրերից
Ֆեգյուրոլ սյուր Սոլ

Ֆեգյուրոլ սյուր Սոլ (ֆր.՝ Feuguerolles-sur-Seulles), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2013 թվականի դրությամբ կազմում է 169 մարդ:
2013 թվականի հունվարից հանդիսանում է Օրսել համայնքի մաս:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուազաբաա

Ուազաբաա ( վրաց.` უაზაბაა), գյուղ Աբխազիայի Սուխումի շրջանում, Սուխումից 15 կմ հյուսիս-արևմուտք։ Գտնվում է ծովի մակարդակից 220 մ բարձրության վրա։


== Բնակչությունը ==
1959 թվականի տվյալներով, գյուղում բնակվում էր 97 մարդ, հիմնականում հայեր, իսկ 1989 թվականին` 130 մարդ։ Գյուղում բնակվում են հայեր, աբխազներ, նաև վրացիներ։
Բնակչությունը զբաղվում է ծխախոտի, եգիպտացորենի, ցիտրուսային կուլտուրաների մշակությամբ, այգեգործությամբ, անասնապահությամբ, շերամապահությամբ և թռչնաբուծությամբ։ Ունի տարրական դպրոց, ակումբ-կինո։
Հայերը եկել են Սամսունի և Օրդուի շրջակա գյուղերից` 1885 թվականին։


== Ծանոթագրություններ ==
Սունդոմա

Սունդոմա (ռուս.՝ Сундома), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ուզա գետի աջ ափում՝ 21 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ունզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014818
Հիդրոլոգիական ուսումնասիրությունների կոդը - 110001481
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆուտբոլի Անգլիայի գավաթ 1947-48

Ֆուտբոլի Անգլիայի գավաթ 1947-48 (անգլ.՝ 1947-48 FA Cup), Ֆուտբոլի Անգլիայի գավաթի 67-րդ խաղարկությունն է, որում հաղթեց «Մանչեսթեր Յունայթեդ» ֆուտբոլային ակումբը։


== Եզրափակիչ ==
Մկրտում Հովնաթանյան

Մկրտում Հովնաթանյան (1779, Թիֆլիս, Քարթլի-Կախեթի թագավորություն - 1845, Թիֆլիս, Կովկասի փոխարքայություն, Ռուսական կայսրություն), հայ դիմանկարիչ։
Հովնաթան Հովնաթանյանի որդին, Հակոբ և Աղաթոն Հովնաթանյանների հայրը։ Ապրել և ստեղծագործել է Թիֆլիսում։


== Կենսագրություն ==
Մկրտում Հովնաթանյանը ծնվել է 1779 թվականին (այլ տվյալներով՝ 1765 թվականին) նկարիչներ Հովնաթանյանների տոհմիկ ընտանիքում։ Նկարել է կրոնական թեմաներով կտավներ, հայ թագավորների ու ռազմական գործիչների մի շարք դիմանկարներ, որոնցից առավել հայտնի է «Տրդատ թագավոր» կտավը (Հայաստանի ազգային պատկերասրահ)։ Օգնել է հորը վերանորոգելու և նկարազարդելու Էջմիածնի Մայր Տաճարի գեղանկարները, որոնք ավելի վաղ ստեղծել էր նրա նախապապը՝ Նաղաշ Հովնաթանը։ Ստեղծել է նաև Սիոնի մայր տաճարի գեղանկարները։ Աշխատանքներում առկա են կլասիցիզմի որոշակի տարրեր, որոնք ժամանակի գեղագիտական ճաշակի արտահայտություններ են։ Մկրտում Հովնաթանյանի աշխատանքներից պահպանվել են կաթողիկոս Եփրեմի, Ս. Խ. Գուրգենբեկյանի դիմանկարները (Հայաստանի ազգային պատկերասրահ), հայ թագավորների դիմանկարների շարքը (Հայաստանի ազգային պատկերասրահ և էջմիածնի վանքի Վեհարան)։

Մահացել է 66 տարեկան հասակում Թբիլիսիում։ Թաղված է Խոջիվանքի գերեզմանատանը։


== Գրականություն ==
«Популярная художественная энциклопедия» 2-я книга, издательство «Советская энциклопедия», 1986 г.
М. Казарян «Художники Овнатаняны» Москва, 1969 г.


== Տես նաև ==
Հովնաթանյան ընտանիք
Հայկական կերպարվեստ


== Ծանոթագրություններ ==


== Արտաքին հղումներ ==
Большая советская энциклопедия
Ավետիսյան, Քնարիկ (1995) Մկրտում Հովնաթանյանի արվեստը. Էջմիածին. Պաշտօնական ամսագիր Հայրապետական Աթոռոյ Ս. Էջմիածնի, ԾԲ (Ա). pp. 76-86.(չաշխատող հղում)
Beautiful (երգ, Քրիստինա Ագիլերա)

Beautiful, ամերիկացի երգչուհի Քրիստինա Ագիլերայի չորրորդ ստուդիական ալբոմ Stripped֊ի (2002) երկրորդ սինգլը, թողարկվել է 2002 թվականի նոյեմբերի 16֊ին։ Երգի հեղինակը Լինդա Փերրին է։ Երգի գլխավոր հերոսը ենթարկվում է հալածանքների, ինչի պատճառով փոթորկվել էր նրա ներաշխարհը։ «Beautiful»֊ը համար առաջինն էր շատ երկրներում, այնուհետև ստացավ Գրեմմի մրցանակ «Լավագույն կանացի վոկալ» անվանակարգում։


== Ստեղծման պատմությունը ==
Սկզբում Լինդա Փերրին ուզում էր, որ «Beautiful»֊ը կատարի P!nk֊ը, որի հետ նա աշխատել էր «M!ssundaztood» ալբոմի վրա։ Բայց Լինդային դուր չեկավ Փինկի տարբերակը, և Լինդան որոշեց երգը պահել իր համար։ Շաբաթներ հետո, երբ Լինդան և Ագիլերան սկսեցին աշխատել «Stripped» ալբոմի վրա, Լինդան առաջարկեց Քրիստինայի կատարել «Beautiful»֊ը։ Լինդան նվագեց դաշնամուրով, իսկ Քրիստինան երգեց։ Ավելի ուշ Քրիստինան խոստովանում է, որ ալբոմի երգերը բավարար չէին, իսկ Լինդան իր հերթին հավանում էր Ագիլերայի վոկալային տվյալները, և թույլ տվեց Քրիստինային երգը ներառել իր ալբոմում։
Երգը Ագիլերան ձայնագրեց միանգամից։ Ավելի ուշ նա ասաց, որ «որոշ նոտաներ դարձան շատ հարթ», բայց Փերրին համոզեց նրան, որ «անհրաժեշտ է վերախմբագրել»։
Երգը կատարում են թավջութակով, դաշնամուրով, թմբուկներով և ջութակով։


== Կոմերցիոն հաջողություններ ==
Լինդա Փերրին Քրիստինային առաջարկել է «Beautiful»֊ը ներկայացնել, որպես ալբոմի առաջին երգ, բայց Քրիստինան պնդել է, որ լինի «Dirrty»֊ը։ Որոշվեց, որ «Beautiful»֊ը լինի երկրորդ սինգլը։
Beautiful֊ը համար առաջինն էր 15 երկրենրում։ Երգը Ամերիկյան Թոփ֊ում մնաց շուրջ 12 շաբաթ։


== Տեսահոլովակ ==

Տեսահոլովակը սկսվում է Քրիստինայի «Don’t Look at me» ֆրազայից։ Տեսանյութի ողջ ընթացքում Քրիստինան նստած է մութ սենյակի մի անկյունում և երգում է։


== Երգերի ցանկ ==
«Beautiful» (Peter Rauhofer remix)
«Beautiful» (Al B Rich Next Level mix)
«Beautiful» (Valentin club mix)


== Հիթ-շքերթներ ==


== Հավաստագրումներ ==


== Ծանոթագրություններ ==
Էնթոնի Կալֆ

Էնթոնի Կալֆ (անգլ.՝ Anthony Calf, մայիսի 4, 1959(1959-05-04), Համմերսմիթ, Համերսմիթ և Ֆուլեմ, Մեծ Լոնդոն, Անգլիա, Միացյալ Թագավորություն), թատրոնի, կինոյի և հեռուստատեսության բրիտանացի դերասան։


== Կարիերա ==
Էնթոնի Կալֆը Լոնդոնի երաժշտական և դրամատիկական արվեստի ակադեմիայում ստացել է մասնագիտական կրթություն։
Առաջին անգամ հեռուստատեսությունում նկարահանվել է 1982 թվականին «Դոկտոր Ով» ֆանտաստիկ շարքի «Կարա» դրվագում։
1989 թվականին նա խաղացել է Չարլզ Դիքենսի «Մեծ հույսեր» վեպի հիման վրա նկարահանված հեռուստասերիալի գլխավոր` Պիպայի դերը։ 1990 թվականին նկարահանվել է «Պուարո Ագաթա Քրիստի» հեռուստասերիալի «Սթայլզի առեղծվածային սպանությունը» դրվագում` Լորենս Քավենդիշի դերում։ 1995 թվականին հանդես է եկել BBC-ի «Հպարտություն և նախապաշարումներ» հեռուստասերիալի գնդապետ Ֆիտցուլյամի դերում։
1990-ական թվականների կեսերին Կալֆան հանդես է եկել «Թագավոր Գեորգի խելագարությունը» ֆիլմում` կապիտան Ֆետցորի դերում, իսկ 1997 թվականին «Աննա Կարենինա» վեպի ամերիկյան էկրանավորման մեջ խաղացել է Սերպուխովսկի դերը։
Կալֆը շատ է խաղացել թատրոնում։ Իր գործունեության ընթացքում նա հասցրել է հանդես գալ շատ ներկայացումներում, ինչպես Լոնդոնում (հիմնականում Ազգային թագավորական թատրոնում) և Բրոդվեյում, այդ թվում Թոմ Ստոպարդի «Ռոկ-ն-ռոլ» և «Դժվար խնդիր», Ալենա Բենետի «Թագավոր Գեորգ III-ի խելագարությունը», Դավիդ Խեայի «Գեթսեմանի այգի», Նոել Կաուարդա «Մասնավեր կյանքեր», Անտոն Չեխով «Քեռի Վանյա (պիես)» պիեսներում։
2010 թվականին դերասանը խաղացել է Մեծ Բրիտանիայի արտաքին գործերի նախարար` Էնթոնի Իդենի դերը, «Աստիճաններով վեր ու վար» սերիալի նորացված տարբերակում, Իդենի դերից երկու տարի անց խաղացել է Հովարդ Բրենթոնի «Ավելի լավ, քան նախկինում» պիեսում Սուեզի ճգնաժամի ժամանակ վարչապետի դերը։ 
2017 թվականին Կալֆը նորից խաղացել է «Դոկտոր Ով» սերիալում, «Մարսի Կայսրուհի» դրվագում Գոդսեյկրայի դերը։ 2018 թվականի մայիսի 28-ին BBC Two հեռուստաալիքով ցուցադրվել է «Լիր արքա» հեռուստատեսային ֆիլմը, որտեղ Կալֆը խաղացել է դուքս Ալբանի` թագավորի ավագ դստեր` Գոներիլի (որի դերը կատարում էր Էմմա Թոմփսոնը) ամուսնու դերը։


== Ծանոթագրություններ ==


== Արտաքին հղումներ ==
Anthony Calf Internet Movie Database կայքում
Actor Bio Archived 2006-12-22 at the Wayback Machine. at www.bbc.co.uk Archived 2005-12-13 at the Wayback Machine.
http://unitedagents.co.uk/film/anthony-calf/ Archived 2013-05-05 at Archive.is
Հովիտ (այլ կիրառումներ)

Հովիտ, կարող է վերաբերել՝

Հովիտ - ռելիեֆի երկայնաձիգ, իջվածքային ձև՝ առաջացած հոսող ջրի քայքայիչ գործունեության և երկրակեղևի տեկտոնական խախտումների հետևանքով
Հովիտ - գյուղ Հայաստանի Շիրակի մարզում
Հովիտ - գրական, հասարակական և քաղաքական շաբաթական հանդես
Ֆլյոթեմյուսոսթ

Ֆլյոթեմյուսոսթ (նորվ.՝ Fløtemysost կամ նորվ.՝ Fløytemysost), նորվեգական պանրի տեսակ: Այն ստացվում է սիճուկից և սերուցքից: Ֆլյոթեմյուսոսթը համարվում է բրունոստ պանրատեսակի տարատեսակներից մեկը, որն աչքի է ընկնում շագանակագույն երանգով: Համը հաճելի փափուկ է:


== Պատմություն ==
Ֆլյոթեմյուսոսթ պանիրը բրունոստ առաջին պանրատեսակն է, որը պատրաստել է Աննա Հովը: Նա պանրի պատրաստման ժամանակ կովի կաթի մեջ ավելացրել է սերուցք և ստացավ այս տարատեսակը: Ավելի ուշ ավելացրեց նաև այծի կաթ և ստացավ գյուդբրանդսդալսուստ պանրատեսակը:
Գեյտոստը ֆլյոթեմյուսոսթի տարատեսակներից մեկն է, որը բացառապես պատրաստված է այծի կաթից: Այն աչքի է ընկնում ավելի կտրուկ համային հատկանիշներով:


== Պատրաստում ==
Ֆլյոթեմյուսոսթ պանրատեսակտը պատրաստում են կովի և այծի կաթից: Սկղզբնական փուլում կաթը, սիճուկն ու սերուցքը խառնում են միմյանց հետ և եռացնում: Կաթի մեջ պարունակող շաքարը կարամելանում է: Պանիրն ունի փոքր-ինչ կարամելային համ՝ թեթև թթվահամով: Հենց այդ համային ներդաշնակության շնորհիվ ֆլյոթեմյուսոսթ պանրատեսակը դարձել է հայտնի ամբողջ աշխարհում: Ի դեպ, բրունոստի արտադրանքի ավելի քան 30 %-ը կազմում է միայն ֆլյոթեմյուսոսթը:


== Կառուցվածք ==
Դասական Ֆլյոթեմյուսոսթի յուղայնությունը կազմում է շուրջ 33 %: Արտադրվում են նաև այս տեսակի քիչ յուղայնությամբ և առավել քաղցրավուն համերով պանրատեսակներ:
«TINE» ընկերության կողմից արտադրված 100 գրամ Ֆլյոթեմյուսոսթն իր մեջ պարունակում է.

կալորիականությունը՝ 439 կկալ
սպիտակուցներ՝ 11 գրամ
ածխաջրեր՝ 38 գրամ
ճարպեր՝ 27 գրամ
կալցիում՝ 330 միլիգրամ
ֆոսֆոր՝ 360 միլիգրամ
մագնեզիում՝ 50 միլիգրամ
վիտամին А 320 μг
ռիբոֆլավին՝ 0,9 միլիգրամՖլյոթեմյուսոսթ պանրատեսակը հիանալի կերպով հրամցվում է բուտերբրոդների, վաֆլիների և քաղցր սոուսների հետ:


== Ծանոթագրություններ ==


== Արտաքին հղումներ ==
TINE Archived 2007-09-26 at the Wayback Machine.(նորվ.)
Ագարդի

Ագարդի (ռուս.՝ Агарды, բաշկիրերեն՝ Ағарҙы), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 255 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեհաստանի տարվա ֆուտբոլիստ (Piłka Nożna)

Լեհաստանի տարվա ֆուտբոլիստ, ամենամյա մրցանակ է, որը 1973 թ.-ից սկսած տրվում է լավագույն լեհ ֆուտբոլիստին։


== Արտաքին հղումներ ==
Վիճակագրություն Archived 2012-03-12 at the Wayback Machine. (լեհ.)
Պեդրո Պոռո

Պեդրո Պոռո (իսպ.՝ Pedro Porro, սեպտեմբերի 13, 1999(1999-09-13), Դոն Բենիտո, Բադախոս, Էստրեմադուրա, Իսպանիա), իսպանացի պրոֆեսիոնալ ֆուտբոլիստ։ Ներկայումս Մանչեսթեր Սիթիից վարձավճարով հանդես է գալիս Ռեալ Վալյադոլիդի կազմում։ Խաղում է աջ պաշտպանի և վինգերի դիրքում։


== Ակումբային կարիերա ==


=== Ժիրոնա ===
Պոռոն հանդես է եկել Խիմնաստիկո Դոն Բենիտոյի և Ռայո Վալեկանոյի ակադեմիաներում։ 2017 թվականի օգոստոսի 10-ին նա միացավ Ժիրոնային։ 2018 թվականի հուլիսի 2-ին իսպանացին երկարաձգեց իր պայմանագիրը ակումբի հետ մինչև 2022 թվականը։ Իր պրոֆեսիոնալ դեբյուտը նշեց նոյեմբերի 28-ին՝ փոխարինման մտնելով Իսպանիայի գավաթի Լևանտեի դեմ խաղում։ Առաջին հանդիպումը Լա Լիգայում անցկացրեց օգոստոսի 17-ին՝ թիմի մեկնարկային կազմում խաղադաշտ դուրս գալով Ռեալ Վալյադոլիդի դեմ խաղում։ Օգոստոսի 18-ին Պոռոն 1 տարով երկարաձգեց իր պայմանագիրը։ Իր առաջին գոլը պրոֆեսիոնալ կարիերայում խփեց 2019 թվականի հունվարի 31-ին՝ Իսպանիայի գավաթի Ռեալ Մադրիդի դեմ խաղում։ Ժիրոնայի կազմում Պոռոն անցկացրեց 35 հանդիպում՝ դառնալով 1 գոլի և 4 գոլային փոխանցման հեղինակ։


=== Մանչեսթեր Սիթի ===
2019 թվականի օգոստոսի 8-ին Պոռոն 11 միլիոն ֆունտ ստերլինգի դիմաց տեղափոխվեց Մանչեսթեր Սիթի, ինչից հետո վարձավճարով միացավ Ռեալ Վալյադոլիդին։ Իր դեբյուտը ակումբի կազմում նշեց օգոստոսի 24-ին՝ թիմի մեկնարկային կազմում խաղադաշտ դուրս գալով Ռեալ Մադրիդի դեմ խաղում։


== Միջազգային կարիերա ==
Պոռոն ներկայացրել է Իսպանիան մինչև 21 տարեկանների երիտասարդական հավաքականում։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 14-ի դրությամբ


== Ծանոթագրություններ ==


== Արտաքին հղումներ ==
Պոռոյի պաշտոնական Ինստագրամի էջը
Պոռոն transfermarkt-ում
Պոռոն soccerbase.com-ում
Պոռոն WhoScored.com կայքում
Պոռոն Վալյադոլիդի պաշտոնական կայքում Archived 2019-10-08 at the Wayback Machine.
Պոռոն ՈՒԵՖԱ-ի պաշտոնական կայքում
Արտակ Պետրոսյան

Արտակ Հակոբի Պետրոսյան (1911, Երևան, Կովկասի փոխարքայություն, Ռուսական կայսրություն), հայ մանկավարժ։ Հայրենական մեծ պատերազմի մասնակից։


== Կենսագրություն ==
Արտակ Պետրոսյանը ծնվել է 1911 թվականին Երևան քաղաքում։ 1936 թվականին ավարտել է Մոսկվայի Տիմիրյազևի անվան ակադեմիայի քիմիական-հողագիտական ֆակուլտետը, նշանակվել Տաշքենդի № 124 միջնակարգ դպրոցի տնօրեն։
Հայրենական մեծ պատերազմի հենց սկզբից զորակոչվել է կարմիր բանակ, լեյտենանտի կոչումով։ 1941 թվականի հուլիս ամսին մասնակցել է Պետրոպավլովսկում 1078-րդ հետևակային գնդի կազմավորմանը։ 1941 թվականին Պետրոսյանը մեկնել է Լենինգրադի մարզ, որտեղից և սկսվել է նրա մարտական ուղին։ Օգոստոսի 25-ին մեկնել է 3-րդ գումարտակ, ստանձնել հրամանատարությունը, գրավել է «Սախարնայա գորան» բարձունքը։  1943 թվականի հունվարի 12-18-ին մասնակցել է Լենինգրադի ազատագրման մարտերին, թշնամին դուրս է շպրտվել Լադոգա լճից շուրջ 13 կիլոմետր հարավ, որի հետևանքով Լենինգրադը ազատագրվել է շրջափակումից։ Պետրոսյանը պարգևատրվել է Կարմիր աստղի շքանշանով։ 1943 թվականի հունիսից սովորել է Վորոշիլովի անվան ռազմական ակադեմիայի բարձրագույն սպայական դասընթացներում։ 1943 թվականին նշանակվել է Չիրչիկի տանկային ուսումնարանի դասատու, միաժամանակ աշխատելով Թուրքեստանյան ռազմական օկրուգի շտաբում, որպես բաժնի ավագ ինժեներ։
1946 թվականի սկզբներին Պետրոսյանը զորացրվել է և վերադարձել Երևան։ Նշանակվել է Չկալովի անվան դպրոցի ուսուցիչ, իսկ հետո՝ գյուղատնտեսական ինստիտուտի դասախոս՝ աշխատելով այնտեղ մինչև 1948 թվականը։ Աշխատել է ՀԽՍՀ լուսավորության նախարարությունում որպես բուհերի բաժնի ավագ տեսուչ, միաժամանակ՝ № 7 միջնակարգ դպրոցի քիմիայի ուսուցիչ։ 1952 թվականին ավարտել է Երևանի քաղկոմին կից մարքսիզմ-լենինիզմի համալսարանը, ինչպես և Երևանի մանկավարժական ինստիտուտի ասպիրանտուրան՝ քիմիական գիտությունների գծով։ 1953 թվականից մինչև 1971 թվականը դասախոսել է Մոսկվայի պոլիտեխնիկական ինստիտուտի Երևանի մասնաճյուղում։ Պետրոսյանն անցել է կենսաթոշակի, բայց շարունակել է մանկավարժական աշխատանքը Եղվարդի № 2 միջնակարգ դպրոցում։


== Պարգևներ ==
Կարմիր աստղի շքանշան


== Ծանոթագրություններ ==
Գեզերու ջուր

Գեզերու ջուր, Գեզերու գետ, գետակ Հայկական լեռնաշխարհում, Տիգրիսի ավազանում, հոսում է Սասունի արևելյան մասով։


== Ծանոթագրություններ ==
Սիրո գավաթը (կտավ)

«Սիրո գավաթ» (անգլ.՝ The Loving Cup), անգլիացի նկարչի` Դանթե Գաբրիել Ռոսսետտի կողմից 1867 թվականին ստեղծված յուղաներկ նկար։ Այժմ ստեղծագործությունը գտնվում է Տոկիոյի Արևմտյան արվեստի ազգային թանգարանում։
Համաձայն անգլիական միջնադարյան ավանդույթի՝ սիրո գավաթը շնորհվել է դատական ​​մրցումներին մասնակցելու համար, այդ թվում նաև կանանց, ովքեր ստացել են «Սիրո և գեղեցկության թագուհի» կոչում»։ Սիրո բաժակը կոչվում էր աման, որից  ավանդույթի համաձայն, մտերիմներն ու ընկերներն խմում էին իրենց հերթին ։
Մեկ այլ  վարկածի համաձայն՝ «սիրո գավաթը» խորհրդանշում էր հաշտություն և վստահություն, քանի որ խմողը ստիպված էր մի ձեռքով պահել բաժակը, և այդպիսով չէր կարող զենք վերցնել։ Նկարը պատկերում է մի գեղեցիկ երիտասարդ կնոջ` մտածկոտ տխուր արտահայտությամբ, հաստ շագանակագույն մազերով, կարմիր զգեստ հագած, ոսկե գավաթը շրթունքներին։ Շրջանակի վրա փորագրված է ֆրանսերեն (ֆր.՝ Խաղաղ գիշեր և ուրախալից գիշեր/ Հիանալի սիրո ասպետ), թերևս խոսքը բաժակաճառ է իր սիրեկանի փառքին ուղղված, որ ռազմի դաշտ էր մեկնել։ Նկարի ֆոնի վրա ժանյակով կտոր է, չորս բրոնզե ափսե` սյուժեներով, որոնց թվում է Ադամ ու Եվան, Հուսեն և Հիսուս Նավին, որոնք վերադառնում են Ավետյաց երկրից` խաղողի փնջով ։
Աղջկա ետևի փորագրությունում պատկերված են բաղեղի տերևներ` որպես հավատարմության խորհրդանիշ 
։
Նկարի համար նախատեսված մոդելն էր Ալեքսա Ուայլդինգը։ Նույն տարում ավելի ուշ, Ռոսսեթին ստեղծում է ստեղծագործության ջրաներկ վերարտադրություն, որտեղ ներկայացվել է մեկ այլ մոդել` Էլեն Սմիթը
։
Նկարը գնվել է կոլեկցիոներ Ֆրեդերիկ Լեյլանդի կողմից 
։
Որոշ ժամանակ համարվում էր, որ նկարը անհայտացել է
։ Որոշ մարդիկ կարծում էին, որ նկարը կորել Երկրորդ համաշխարհային պատերազմի ժամանակ։ Այժմ նկարը գտնվում է Տոկիոյի Արևմտյան արվեստի ազգային թանգարանում։


== Ծանոթագրություններ ==
Anaglyptus mysticus

Anaglyptus mysticus - բեղիկավոր բզեզի տեսակ՝ իսկական բեղիկավորների ենթաընտանիքից։ Լայն տարածում ունի Եվրոպայում, Կովկասում, Անդրկովկասում, Թուրքիայում և Հյուսիսային Աֆրիկայում։ Չափահաս թրթուրների մարմնի երկարությունը 8-15 մմ է։ Հիմնականում սնվում են բազմազան լայնատերև ծառերով և թփերով՝ հաճարենի, թխկի, լաստենի, ալոճենի, արոսենի, վարդ, կաղնի և այլն։


== Արտաքին հղումներ ==
Ziarko, Szczepan։ «Сканограмма имаго» (ռուսերեն)։ Сайт ЗИН РАН (zin.ru)։ Արխիվացված օրիգինալից 2012-05-25-ին։ Վերցված է 2012 թ․ փետրվարի 19  (ռուս.)
Խոակին Մարիա դե Նավասկես

Խոակին Մարիա դե Նավասկես (իսպ.՝ Joaquín María de Navascués y de Juan, փետրվարի 17, 1900(1900-02-17), Սարագոսա - մայիսի 11, 1975(1975-05-11), Մադրիդ, Իսպանիա), իսպանացի պատմաբան, վիմագրության, թանգարանագիտության և դրամագիտության փորձագետ։ Թագավորական պատմական ակադեմիայի անդամ։


== Գործունեություն ==
Աշակերտել է Մանուել Գոմես-Մորենոյին։ Եղել է տարբեր թանգարանների տնօրեն-համադրող, մասնավորապես՝ ղեկավարել է Մադրիդի Ազգային հնագիտական թանգարանը։ 1950 թվականին ղեկավարել է Մադրիդի կենտրոնական համալսարանի վիմագրության և դրամագիտության ամբիոնը։


== Երկեր ==
Joaquín María de Navascués (1953). El concepto de la epigrafía. Real Academia de la Historia.


== Ծանոթագրություններ ==


== Աղբյուրներ ==
Ruiz Trapero, María (1975). Homenaje al profesor Navascués. Cuadernos de Prehistoria y Arqueología Universidad Autónoma de Madrid, 2: 15-29.


== Արտաքին հղումներ ==
Joaquín María de Navascués en la Biblioteca Virtual Miguel de Cervantes(չաշխատող հղում)
Universidad de Alcalá. Joaquín María de Navascués
Հեմ

Անվան այլ կիրառումների համար տե՛ս՝ Հեմ (այլ կիրառումներ)
Հեմ (հուն․՝ ατμα - արյուն), հեմոգլոբինի ոչ սպիտակուցային, գունավորող մասը։ Ըստ քիմիական բնույթի այն պրոտոպորֆիրինի և երկարժեք երկաթի միացություն է։ Ողնաշարավոր կենդանիների օրգանիզմում այն սինթեզվում է ավելի պարզ ազոտային միացություններից (գլիցին, սուկցինատ) և փայծաղում, լյարդում, ոսկրածուծում առկա երկաթ ու սպիտակուց պարունակող համալիրից՝ ֆերիտինից։ Տարբեր կենդանիների արյունից անջատված հեմն ունի նույն քիմիական կազմը։ Ազատ հեմը օդում հեշտությամբ օքսիդանում է և վերածվում հեմատինի, որտեղ երկաթը եռարժեք է։ Սինթեզվել է հեմին՝ աղաթթվային հեմատին (Գ. Ֆիշեր, 1929)։
Կոեռու

Անվան այլ կիրառումների համար տե՛ս՝ Կոեռու (այլ կիրառումներ)Կոեռու (էստ․՝ Koeru), գյուղական ավան Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղական ավանում բնակվում էր 1178 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Վոլոշկովոե (այլ կիրառումներ)

Վոլոշկովոե, կարող է վերաբերել՝

Վոլոշկովոե - գյուղ, Ուկրաինայի Պոլտավայի մարզի Զենկովի շրջանում
Վոլոշկովոե - գյուղ, Ուկրաինայի Վիննիցայի մարզի Իլինեցկոեի շրջանում
Միզյակովսկիե Խուտորա

Միզյակովսկիե Խուտորա (ուկրաիներեն՝ Мізяківські Хутори), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1600 թվականին։
2001 թվականի տվյալներով Միզյակովսկիե Խուտորա գյուղում բնակվում էր 2 283 մարդ։ Բնակավայրը զբաղեցնում է 9,7 կմ² տարածք։ Բնակչության խտությունը կազմում էր 235,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հավապտուկ վանքի վիմական արձանագրություններ

Ստորև ներկայացված է Արցախի Հանրապետությունում, Մարտակերտի շրջանի Վանք գյուղից 5 կիլոմետր հարավ, բարձր լեռան գագաթին գտնվող Հավապտուկ վանքի վիմական արձանագրությունները՝


== Արձանագրություններ ==


== Ծանոթագրություններ ==
Որակավորված աշխատանք

Որակավորված աշխատանք աշխատանք, որը պահանջում է աշխատողի նախնական հատուկ պատրաստվածություն, կարողություն և գիտելիքներ։ Ի տսրբերություն չորակավորվածի (պարզի)՝ բարդ աշխատանք է, դրա մեկ ժամը համարժեք է պարզ աշխատանքի մի քանի ժամին։ Այդ պատճառով չորակավորվածից բարձր է վարձատրվում։


== Տես նաև ==
Աշխատանք
Աշխատավարձ
Որակավորում
Նատյուրմորտ ծաղկեփնջով ու հովհարով

Նատյուրմորտ ծաղկեփնջով ու հովհարով (ֆր.՝ Nature morte au bouquet et à l'eventail, անգլ.՝ Still Life with Bouquet and Fan), ֆրանսիացի նկարչ Պիեռ-Օգյուստ Ռենուարի (ֆր.՝ Pierre-Auguste Renoir, 1841-1919) նկարը՝ ստեղծված 1871 թվականին։ Կտավը պահվում է Հյուսթոնի գեղեցիկ արվեստների թանգարանի (անգլ.՝ Museum of Fine Arts, Houston) հիմնական հավաքածուում՝ եվրոպական արվեստի բաժնում։ Նկարի չափերը՝ 2813⁄16×233⁄16 դյույմ (73.2×58.9 սմ)։ Օգտագործվում է նաև նկարի ավելի կարճ խորագիրը՝ «Նատյուրմորտ ծաղկեփնջով»։


== Պատմություն և նկարագրություն ==
Նկարը Ռոբերտ Լի Բլեֆերի (Robert Lee Blaffer) հիշատակին նվիրված հավաքածուի մի մասն է և թանգարանին է նվիրվել Սառա Քեմփբել Բլեֆերի (Sarah Campbell Blaffer) կողմից։
Ծաղիկներով նատյուրմորտները չեն եղել Ռենուարի ստեղծագործության հիմնական թեման, այնուամենայնիվ, նա ստեղծել է նմանատիպ բազմաթիվ նկարներ։ Այդպիսով կարելի էր հանգստանալ ավելի լարված աշխատանք պահանջող կտավներ նկարելուց հետո։ Բացի այդ, Ռենուարն ինքը խոստովանել է, որ նատյուրմորտները հեշտ են նկարվում և լավ են վաճառվում, այսինքն՝ դրանց շնորհիվ կարելի է վաստակել ապրուստի միջոցներ։ Ռենուարի նատյուրմորտների մեծ մասը հայտնվել են մասնավոր հավաքածուներում։
«Նատյուրմորտ ծաղկեփնջով ու հովհարով» կտավը Ռենուարի ամենահայտնի նատյուրմորտներից մեկն է։ Նրանում պատկերված է սեղանի վրա դրված ծաղկեփունջ, որի կողքին դրված են երկու գիրք ու սկահակ ճապոնական հովհարով. այդ ժամանակ եվրոպական արվեստում նորաձև էր համարվում ճապոնական թեմատիկան։ Հետին պլանում երևում է պատին փակցված նկարը, որում պատկերված են մի խումբ մարդիկ Էդուարդ Մանեի փորագրանկարն է՝ կատարված Դիեգո Վելասկեսի նկարից: Ենթադրվում է, որ ծաղկեփունջն իր տեսքով ու դիրքով նմանվում է Էդուարդ Մանեի «Օլիմպիա» կտավում պատկերվածին, իսկ ողջ նկարը հարգանքի տուրք է Մանեին, քանի որ կտավում կան Մանեի հետ կապված մի քանի առարկաներ։


== Ծանոթագրություններ ==


== Արտաքին հղումներ ==
Still Life with Bouquet, 1871, Auguste Renoir, Google Art Project, www.googleartproject.com
Հայկ Մեղավորյան

Հայկ Մեղավորյան (1902, Ախալցխա- 1968), Հայաստանի Խորհրդային Սոցիալիստական Հանրապետության դատախազ (1939-1948)։


== Կենսագրություն ==
Հայկ Մեղավորյանը ծնվել է 1902 թվականին Վրաստանի Ախալցխա քաղաքում։ Սովորել է Թբիլիսիի պոլիտեխնիկական ինստիտուտում և ավարտել է Մոսկվայի իրավաբանական բարձրագույն դասընթացները։ 1939 թվականի ապրիլին նշանակվել է ՀԽՍՀ դատախազ, 1948-1951 թվականներին՝ ՀԽՍՀ Արդարադատության ժողկոմ։ Մահացել է 1969 թվականին։


== Ծանոթագրություններ ==
Պաղակն

Անվան այլ կիրառումների համար տե՛ս՝ Պաղակն (այլ կիրառումներ)Պաղակն (նախկին անվանումը` Շուրաբադ, ավելի վաղ` Սուլթանաբադ),
գյուղ Հայաստանի Հանրապետության Շիրակի մարզի Ամասիայի տարածաշրջանում, Բերդաշեն գյուղից 1 կմ հյուսիս, Ամասիայից 14 կմ հյուսիս-արևմուտք` Արփի լճի ջրամբարի արևելյան ափին։
Պաղակն է վերանվանվել 1991 թ.-ի օգոստոսի 8-ին։ Այն ոչ միայն Հայաստանի, այլև ողջ Կովկասի ամենացուրտ վայրն է (միջին ջերմաստիճանը հունվարին -12,5 °C է, նվազագույնը՝ -46 °C)։


== Բնակչություն ==
Ըստ ՀՀ 2011 թ. մարդահամարի արդյունքների` Պաղակնի մշտական բնակչությունը կազմել է 83, առկա բնակչությունը` 81 մարդ։ Նախկինում բնակեցված է եղել ադրբեջանցիներով, որոնք հեռացել են Ադրբեջան 1989 թվականին։ Դրանց փոխարեն գյուղում բնակություն են հաստատել Վրաստանի Ախալքալաքի և Նինոծմինդայի շրջաններից տեղափոխված հայեր։
Պաղակնի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է բանջարաբուծությամբ, կերային և հացահատիկային կուլտուրաների մշակությամբ։


== Ծանոթագրություններ ==
Արմենիա Մարիոթ

Արմենիա Մարիոթ (անգլ.՝ Armenia Marriott Hotel Yerevan), միջազգայնորեն կառավարվող հյուրանոցային բրենդ Հայաստանում։ Գտնվում է Երևանի Հանրապետության հրապարակում։ Ընդգրկված է Կենտրոն վարչական շրջանի պատմության և մշակույթի անշարժ հուշարձանների ցանկում։


== Պատմություն ==
Հյուրանոցի շենքը կառուցվել է 1950 թվականին հայկական վարդագույն տուֆից և կանգնեցված է բազալտե հիմքի վրա (ճարտարապետներ Մարկ Գրիգորյան, Էդուարդ Սարապյան, կոնստրուկտոր-հեղինակ՝ Կոստանդին Ալթունյան)։ Որպես «Արմենիա» հյուրանոց սկսել է գործել 1958 թվականից։ Խորհրդային ժամանակաշրջանում եղել է գլխավոր տուրիստական հյուրանոցը։ Խորհրդային միության փլուզումից հետո հյուրանոցը մասնավորեցվել է և ձեռք է բերվել AK Development կազմակերպության կողմից։ 1998 թվականին
AK Development կազմակերպությունը 40 միլիոն դոլար ներդրումով հիմնովին վերանորոգել է հյուրանոցն՝ այն համապատասխանեցնելով միջազգային չափանիշներին։ Հյուրանոցն անվանվել է Armenia Marriott Hotel Yerevan:


== Ծառայություններ ==
Արմենիա Մարիոթ հյուրանոցն ունի 3 մասնաշենք՝ Արարատ, Արմենիա և Նոր մասնաշենք։
Հյուրանոցն ունի

9 հարկ
259 հյուրասենյակներ՝ 14 լյուքս կարգի սենյակ, բարձրակարգ սենյակների 2 հարկ
1 կոնսյերժ հարկ
8 միջոցառումների դահլիճներ
5 սննդի կետեր
Կրիստալ բար և լաունջ
Արմենիա Բրասերի (միջազգային խոհանոց)
Կուչինա (իտալական խոհանոց)
Միթինգ Փոինթ սրճարան (միջազգային խոհանոց)
Սքուփ
Սպա ծառայություններ
Ֆիտնես կենտրոն


== Ծանոթագրություններ ==


== Արտաքին հղումներ ==
Պաշտոնական կայքը
Արմավիր (ֆիլմ)

«Արմավիր» (ռուս.՝ Армавир), 1991 թվականի խորհրդային ֆիլմ, Վադիմ Աբդրաշիտովի սյուրռեալիստական դրաման։


== Սյուժե ==
«Արմավիր» մարդատար նավի («Ադմիրալ Նախիմովի» ակնարկ) խորտակումից հետո սպա Սյոմինը (Սերգեյ Կոլտակով) փնտրում է դստերը, որը չկա ոչ փրկվածների, ոչ էլ ջրահեղձվածների մեջ։ Այդ որոնումներում նրան չգիտես ինչու օգնում է «Արմավիրի» նավապետի օգնականը, որը թաքնվում է հետաքննությունից։ Տեղի են ունենում մի շարք տարօրինակ իրադարձություններ, որոնցից յուրաքանչյուրից հայրը հուսալքվում է ու կամ նորից հույսով լցվում։


== Դերերում ==
Սերգեյ Կոլտակով – Գերման Սյոմին (հնչյունավորել է Յուրի Բելյաևը)
Սերգեյ Շաքարով – Աքսյուտա
Ելենա Շևչենկո – Մարինա-Լարիսա
Սերգեյ Գարմաշ – Իվան
Մարիա Ստրոգանովա – Նատաշա
Ժանատ Բայժանբաև – Թիմուր
Նատալյա Պոտապովա – Զինա, Նիկոլայի կինը
Ալեքսանդր Վդովին – Նիկոլայ
Ռիմ Այուպով – «Քաթալա»
Վալենտինա Սվետլովա – «Սևուկ»
Տատյանա Եգորովա – «ջրահարս», խաղարկու, Արթուրի ընկերուհին
Պյոտր Զայչենկո – Արթուր, խաղարկու,  «ցար Նեպտուն»
Ալեքսեյ Վեսելկին-Վալերա, Նատայի ամուսինը
Ալեքսեյ Վեսյոլկին – Վալերա, Նատաշայի ամուսինը
Սերգեյ Գրին – Վյաչեսլավ
Ելենա Դրոբիշևա – «Քաթալայի» ընկերուհին
Միխայիլ Երեմեև – Պավել Պետրովիչ Սմիրնով
Լյուդմիլա Զվերևա – Մարինայի ընկերուհին
Ելենա Կուզմինա – Գալինա Պավլովնա
Ալեքսանդր Նազարովա – Վյաչեսլավի մայրը, Սմիրնովի կինը
Տատյանա Ֆիլատովա – Իրա
Գենադի Չուլկով – Կոկորին
Լիլիա Մակեևա – էպիզոդ
Դենիս Եվստիգնեև – անցորդ (լուսագրերում նշված չէ)


== Ֆիլմի ստեղծողները ==
Սցենարիստ՝ Ալեքսանդր Մինդաձե
Ռեժիսոր՝ Վադիմ Աբդրաշիտով
Օպերատոր՝ Դենիս Եվստիգնեև
Կոմպոզիտոր՝Վ լադիմիր Դաշկևիչ
Արվեստագետներ՝ Վլադիմիր Երմակով, Օլեգ Պոտանին, Ալեքսանդր Տոլկաչյով


== Ծանոթագրություններ ==


== Արտաքին հղումներ ==
«Արմավիր» ֆիլմը «Энциклопедия отечественного кино» կայքում
Обзор DVD и Информация о фильме на vObzor.com
Фильм на сайте Энциклопедия отечественного кино
Տանձուտ (Բալուի գավառ)

Անվան այլ կիրառումների համար տե՛ս՝ Տանձուտ (այլ կիրառումներ)Տանձուտ, գյուղ Արևմտյան Հայաստանում, Դիարբեքիրի վիլայեթի Բալուի գավառակում։ Գտնվում է Արածանիի աջ ափի տարածքում, Արածանիի վտականերից մեկի ափին, Բալու քաղաքից 30-32 կմ հյուսիս-արևելք` սարալանջի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (240201-240300)

Աստերոիդների ցանկ (240101-240200)  • Աստերոիդների ցանկ  • Աստերոիդների ցանկ (240301-240400)
 Աստերոիդների ցանկ (240101-240200)  • Աստերոիդների ցանկ  • Աստերոիդների ցանկ (240301-240400)
Կռոմալի

Կռոմալի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Դեկանաշվիլեբի (Խուլոյի շրջան)

Դեկանաշվիլեբի (վրաց.՝ დეკანაშვილები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Խուլոյից 1 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 660 մարդ։


== Ծանոթագրություններ ==
Բլագովիդովսկայա (գետ)

Բլագովիդովսկայա (ռուս.՝ Благовидовская), գետ Կամչատկա թերակղզի՝ Ռուսաստանում։ Գետի երկարությունը 21 կմ է։ Թափվում է Կիրգանիկ գետի ձախ ափին՝ 45 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000013536


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վլադիմիրովկա (գյուղ, Սումիի շրջան)

Անվան այլ կիրառումների համար տե՛ս՝ ՎլադիմիրովկաՎլադիմիրովկա (ուկրաիներեն՝ Володимирівка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Վլադիմիրովկա գյուղում բնակվում էր 149 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գյոզմեն

Գյոզմեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սուրբ Գրիգոր Լուսավորիչ եկեղեցի (Կոմոտինի)

Կոմոտինիի Սուրբ Գրիգոր Լուսավորիչ եկեղեցի (հուն․՝ Ναός Αγίου Γρηγορίου του Φωτιστή), հունական ճարտարապետական ոճով կառուցված հայ առաքելական եկեղեցի, որը գտնվում Հունաստանի Կոմոտինի քաղաքում։
Եկեղեցին բացվել է քաղաքի հայ համայնքի հովանավորությամբ և նախաձեռնությամբ։ Կոմոտինին համարվում է Հունաստանի հայաշատ քաղաքներից մեկը։


== Պատմություն ==
Կոմոտինին Մակեդոնիա երկրամասի և ամբողջ Հունաստանի ամենահայաշատ քաղաքներից մեկն է։ Այստեղի հայ համայնքն ակտիվորեն մասնակցում է երկրի քաղաքային կյանքին։
Սուրբ Գրիգոր Լուսավորիչ եկեղեցին Կոմոտինիում բացվել է 1834 թվականի նոյեմբերի 25-ին։ Եկեղեցին գտնվում է քաղաքի կենտրոնական հատվածում։
Տեղի հայերը կրոնական այս կառույցի հետ կապված ստեղծել են մի շարք պատմություններ և ավանդություններ։ Այն նվիրված է Սուրբ Հովհաննեսին, թեև կրում է Հայաստանյաց Առաքելական սուրբ եկեղեցու սուրբ Գրիգոր Լուսավորչի անունը, ում շնորհիվ քրիստոնեությունը Հայաստանում ընդունվել է, որպես պետական կրոն։
Ամեն կիրակի եկեղեցում կատարվում է պատարագ և ծիսական արարողություններ։


== Տես նաև ==
Սուրբ Աստվածածին եկեղեցի (Աթենք)
Հայ-հունական հարաբերություններ


== Ծանոթագրություններ ==
Սոմալիի դրոշ

Սոմալիի դրոշը Սոմալիի Հանրապետության պետական խորհրդանիշներից է։ Այն սահմանված է Սոմալիի Սահմանադրությամբ և դրոշի մասին օրենքով։ Կազմված է կապույտ և սպիտակ գույներից ՝ լայնքի և երկայնքի 2։3 հարաբերակցությամբ։ Դրոշի կենտրոնում պատկերված է հնգանկյուն աստղը։ Դրոշը ստեղծվել է Մուհամմադ Ավալ Լիբանի կողմից։


== Արտաքին հղումներ ==
Սոմալիի դրոշը Flags of the World կայքում


== Աղբյուրներ ==
Flag of Somalia (անգլ.)
Ահաբեկչական հարձակումներ Թեհրանում (2017)

Ահաբեկչական հարձակումներ Թեհրանում (պարսկերեն՝ حملات ۱۳۹۶ تهران), զինված հարձակումներ Թեհրանում, որոնք տեղի են ունեցել 2017 թվականի հունիսի 7-ին։ Զինված գրոհայինները հարձակվել են Իրանի խորհրդարանի և կրոնական առաջնորդ Այաթոլլահ Խոմեյնիի դամբարանի վրա։ Համաձայն պետական Tasnim News Agency-ի, խորհրդարանի անվտանգության աշխատակիցներից մեկը սպանվել է, իսկ հինգը՝ վիրավորվել են։


== Հարձակումներ ==
Զինված անձինք կրակ են բացել Իրանի խորհրդարանում և կրոնական առաջնորդ Այաթոլլահ Հոմեյնիի դամբարանի մոտ Թեհրանում։ Դամբարանի վրա հարձակման ժամանակ սպանվել է զինված ահաբեկիչներից մեկը, իսկ հինգ մարդ վիրավորվել։ Խորհրդարանի վրա հարձակվել են զինված չորս տղամարդիկ, ովքեր վիրավորել են 7-8 մարդու։ Երկու հարձակումներն էլ տեղի են ունեցել միևնույն ժամանակին։


=== Հարձակումներ խորհրդարանի վրա ===
Ըստ Իրանի ներքին գործերի փոխնախարար Զոլֆագհարի, կանանց շորերով զինված չորս ահաբեկիչներ ներխուժել են Իրանի խորհրդարան։
Զինյալները մի քանի պատգամավորների պատանդ են վերցրել։


=== Հարձակում դամբարանի վրա ===
Իմամ Հոմեյնիի դամբարանի վրա հարձակումից հետո մեկ կին մահապարտ ձերբակալվել է։


== Պատասխանատվություն ==
Իսլամական պետություն ահաբեկչական կազմակերպությունը Թեհրանում տեղի ունեցած հարձակումների պատասխանատվությունը վերցրել է իր վրա, չնայած որ ահաբեկչական հարձակումների մեջ մեղադրվում են նաև իրանի մոջահեդիները։


== Տես նաև ==
Իսլամիստական ահաբեկչական հարձակումների ցանկ


== Ծանոթագրություններ ==
Ալեքսանդր Կարելին

Ալեքսանդր Ալեքսանդրի Կարելին (սեպտեմբերի 19, 1967(1967-09-19), Նովոսիբիրսկ, ՌԽՖՍՀ, ԽՍՀՄ), հունա-հռոմեական ոճի ռուս ըմբշամարտիկ, պետական և քաղաքական գործիչ, Պետական դումայի VI նստաշրջանի «Միասնական Ռուսաստան» («Единая Россия») կուսակցության պատգամավոր, Պետդումայի միջազգային գործերի կոմիտեի անդամ։ ԽՍՀՄ սպորտի վաստակավոր վարպետ (1988 թվականից), Ռուսաստանի Դաշնության հերոս (1997 թվականից)։
Օլիմպիական խաղերի եռակի հաղթող (1988, 1992, 1996,մինչև 130 կգ քաշային կարգում), աշխարհի առաջնության իննակի հաղթող (1989-1991, 1993-1995, 1997-1999), Եվրոպայի ըմբշամարտի առաջնության տասերկուակի հաղթող (1987-1991, 1993-1996, 1998-2000), Օլիմպիական խաղերի արծաթե մեդալակիր (2000), պատանիների աշխարհի առաջնության հաղթող (1988), ԽՍՀՄ-ի, ԱՊՀ-ի և Ռուսաստանի տասերեքակի հաղթող (1988-2000), «Աշխարհի բացարձակ չեմպիոն» գավաթի հաղթող (1989), 4 անգամ պարգևատրվել է «Ոսկե Գոտիով», որպես մոլորակի լավագույն ըմբիշ(1989, 1990, 1992, 1994)։ Իվան Պոդուբնովի անվան մրցումների հնգակի հաղթող։ 2 անգամ ճանաչվել է Ռուսաստանի լավագույն մարզիկ կոչմանը։ Ամբողջ մարզական ուղու ընթացքում հաղթել է 887 մարտ և պարտվել 2 անգամ, եղել են դեպքեր երբ մրցակիցները հրաժարվել են գոտեմարտից։


== 1987-2000 թվականների խոշոր մրցումների արդյունքները ==


== Մաեդայի դեմ մենամարտը ==

1999 թվականին Ալեքսանդր Կարելինին առաջարկվեց խառը մարտարվեստներում մարտ անցկացնել Ճապոնացի անպարտելի Ակիռա Մաեդայի հետ։ Մրցանակային ֆոնդը կազմում էր 1000000 ամերիկյան դոլար։ Մարտը կայացավ 1999 թվականի փետրվարի 22-ին Տոկիոյում։ Ըստ օլիմպիական կոմիտեի, Կարելինը իրավունք չուներ մասնակցելու կոմերցիոն մարտերին, այդ իսկ պատճառով էլ մարտը անցկացվեց առանց պարգևատրման։ Կարելինը հաղթեց այդ մարտը, օգտագործելով իր հանրաճանաչ «հետադարձ գոտի»(«обратный пояс») հնարքը, քանի որ ըստ մարտի կանոնների Կարելինը պետք է օգտագործեր միայն հունա-հռոմեական ոճի ըմբշամարտի հնարքները։ Մարտից հետո Մաեդային օգնություն էր պետք, քանի որ նա  չէր կարողանում ինքնուրույն քայլեր, ամբողջ մարտի ընթացքում Կարելինը ոչ-մի հարված չի հասցրել Մաեդային։


== Ընտանիք ==
Կարելինը իր բոլոր հաղթանակները նվիրել է իր կնոջը՝ Օլգային, նա ունի 3 զավակ՝ տղաները՝ Դենիսը և Իվանը, աղջիկը՝ Վասիլիսան։ Իվանը ընտրել է հոր ճանապարհը և զբաղվում է հունա-հռոմեական ոճի ըմբշամարտով, Վասիլիսան զբաղվում է գեղարվեստական մարմնամարզությամբ։ Ալեկսանդր Կարելինի ծնողները եկար տարիներ ապրել են Սեդևոյ Զաիմկայում։


== Սեփականության և շահույթների մասին տեղեկությունները ==
Համաձայն օֆիցիալ տվյալների, Կարելինի ունեցվածքը կազմում էր 3,1 միլիոն ռուբլի։ Կարելինի և իր կնոջ ունեցվածքին են պատկանում երկու հողակտոր, ընդհանուր 15000 քառակուսի մետր տարածքով, բնակարան՝ ավելի քան 1000 քառակուսի մետր տարածքով, 7 մարդատար ավտոմեքենա, 3 մոտոցիկլետ։


== Կրթություն ==


=== Ավարտել է ===
Օմսկի պետական ֆիզկուլտուրայի ինստիտուտը (1991 թվականին)
Ռուսաստանի Սանկտ-Պետերբուրգի ներքին գործերի մինիստրության համալսարանը (2001 թվականին)


=== Գիտական աստիճանը ===
Մանկավարժական գիտությունների դոկտոր


== Ծանոթագրություններ ==


== Աղբյուրներ ==
ՌԴ պետդումայի պաշտոնական կայք
Էրոց (բլուր)

Էրոց, Արաֆա, Էյոծ, բլուր Կիլիկիայում, Ադանայի նահանգում, Զեյթունի շրջանում, Չեյիք լեռնաշղթայում։ Այստեղից երևում է Զեյթունի Սուրբ Աստվածածին վանքը։


== Ծանոթագրություններ ==
Զրահակիրներ

Զրահակիրներ (լատ.՝  Cingulata), թերատամնավորների կարգին պատկանող կաթնասուն կենդանի։ Հայտնի են զրահակիրների ընտանիքի 20 տեսակներ։ Ամենախոշորի մարմնի մեծությունը մոտ 1 մետր է, իսկ քաշը կազմում է մոտ 60 կգ։ Վտանգի դեպքում զրահակիրը ոզնու նման կծկվում է իր զրահի մեջ, որոշ տեսակներ՝ փախչում են։ Ապրում են բներում, սնվում են բուսական և կենդանական սնունդով։ Զրահակիրն ունի հրաշալի հոտառություն։


== Գրականություն ==
Վահագն Աբրահամյան - «Ճանապարհորդություն կենդանիների աշխարհում», Երևան, 2012, «ՄՀՄ Գրատուն» ՍՊԸ հրատարակչություն
Լեկեզինո

Լեկեզինո (ռուս.՝ Лекезино), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոլտավկա (գյուղ, Պերվոմայսկի շրջան)

Անվան այլ կիրառումների համար տե՛ս՝ ՊոլտավկաՊոլտավկա (ուկրաիներեն՝ Полтавка), գյուղ Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1831 թվականին։
2001 թվականի տվյալներով Պոլտավկա գյուղում բնակվում էր 540 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դանֆերմլին

Դանֆերմլին (անգլ.՝ Dunfermline, գաել.՝ Dùn Phàrlain), քաղաք Շոտլանդիայում։ Տեղակայված է Ֆայֆ մարզում՝ Ֆերթ-օֆ-Ֆորթ ծոցի ափին։ Քաղաքը գտնվում է բրիտանական Էդինբուրգ քաղաքից հյուսիս-արևմուտք։ Քաղաքը զբաղեցնում է 7.07 կմ² տարածք։


== Պատմություն ==
Դանֆերմլինը Շոտլանդիայի հնագույն քաղաքներից մեկն է։ Ենթադրվում է, որ միջնադարում այստեղ էր տեղակայված Շոտլանդիայի թագավորների նստավայրը՝ Դանֆերմլինյան ապարանքը (այժմ ամբողջովին վերածվել է ավերակների)։ Դանֆերմլինի աբբայությունը ծառայում էր նրանց համար որպես գերեզմանատուն։ 1624 թվականի քաղաքին հնագույն մասում հրդեհ բռնկվեց, որից հետո քաղաքի այդ հատվածը չվերականգնվեց։


== Բնակչություն ==
Ըստ 2011 թվականի մարդահամարի տվյալների, քաղաքի բնակչություն կազմում էր 49,706 մարդ։ Իսկ 2012 թվականի մարդահամարի տվյալների՝ քաղաքի բնակչությունը կազմում էր 50,380 մարդ։ Բնակչության խտությունը՝ 578 մարդ/կմ²։


== Հայտնի մարդիկ ==
Քաղաքում ծնված հայտնի մարդկանից են բարերար, արդյունաբերող և մարդասեր Էնդրյու Կարնեգի (1835)։ Կինոյի պարուհի և դերասանուհի Մոյրա Շիրերը (1926), պարարվեստի գիտակ Քեննետա Մաքմիլանը (1929), ռոք խմբի մասնակից Nazareth-ին։ Այդ թվում նաև խմբի ղեկավարներ Jethro Tull-ին և Յենա Անդերսոնայը։


== Քույր քաղաքներ ==
 Լոգրոնյո, Իսպանիա
 Սարասոթա, ԱՄՆ
 Տրոնհեյմ, Նորվեգիա
 Վիլգելմսխաֆեն, Գերմանիա
 Վիշի, Ֆրանսիա
 Ալբուֆեյրա, Պորտուգալիա


== Ծանոթագրություններ ==
Էտոկա (գետ)

Էտոկա (ռուս.՝ Этока), գետ Ռուսաստանում, հոսում է Կաբարդա-Բալկարական Հանրապետությունում։ Գետաբերանը տեղակայված է Պոդկումոկ գետի աջ ափին։ Գետի երկարությունը 61 կմ է, ավազանի տարածքը 394 կմ2։ Գետի մոտ կան բնակավայրեր՝ Էտոկա, Տամբուկան, Էտոկո, և այլ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետային ավազանը Պոդկումոկ, գետի ենթաավազանը բացակայում է, գետի գետային ավազանը Բեսստորնիե շրջանից մինչև Տելեկա, Դոնա և Վոլգա գետերն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07010000612108200001935
Հիդրոլոգիական ուսումնասիրությունների կոդը - 108200193
Ավազանի կոդը - 07.01.00.006
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վարդագույն վարդեր (կտավ)

Վարդագույն վարդեր (նկար), հոլանդացի գեղանկարիչ Վինսենթ վան Գոգի վերջին նկարներից մեկը։
Կյանքի վերջին երկու ամիսները՝ 1890 թվականի մայիսից հուլիսը, Վան Գոգն ապրել է Փարիզին մերձակա Օվեր սյուր Ուազ բնակավայրում, որտեղ նա ի թիվս այլ նկարների նկարել է մի քանի նկար ծաղիկներով։ «Վարդագույն վարդերը» այդ նկարներից լավագույններից է։ Նկարը բնորոշ է նկարչի՝ վերջին շրջանի ստեղծագործություններին։ Ի տարբերություն վառ նարնջագույն և դեղին երանգների, որոնք նկարիչը օգտագործել է Առլում, այստեղ Վան Գոգը օգտագործում է գույների ավելի փափուկ և մելանխոլիկ համադրություն, որ խոսում է հյուսիսային ավելի խոնավ և պտղաբեր եղանակի մասին։ Այս նկարը բնորոշ է նկարչի՝ վերջին շրջանի ստեղծագործություններին նաև նրանով, որ նրանում գործնականում բացակայում է ձգողականությունը (առաջին հայացքից թվում է՝ նկարը կարելի է շրջել, և նկարի տպավորությունը չի փոխվի) և տարածականությունը (ծաղիկները կարծես նկարի հարթությունից առաջ են ձգվում դեպի տարածությունը, որտեղ հանդիսատեսն է)։ Վան Գոգը կարողացել է հաղորդել այն զգացողությունը, որ վարդերը դիտողին անմիջապես մոտ են։ Թե որն է նկարի ներքևի մասը, ցույց է տալիս գրեթե աննկատելի ծաղկամանը, իսկ խորությունը մատնանշում են միայն բծերի թույլ փոփոխվող ձևերը և կանաչի փոփոխվող երանգները։ Տերևների և վարդերի ցողունների մուգ կապտավուն կտրուկ ուրվագծերը, ինչպես նաև թրթռացող ու ծածանվող գծերը հետևանք են նկարչի վրա ճապոնական փայտագրության ազդեցության։ Թեպետ Այդ հնարքները հիշեցնում են Պոլ Գոգենի և Էմիլ Բերնարի ոճը, այնուամենայնիվ Վան Գոգը դրանք օգտագործում է յուրահատուկ ձևով։
Նկարը 1923 թվականին Հ. Յակոբսենի կողմից նվիրվել է Կարլսբերգի գեղարվեստական թանգարանին։ Թանգարանում նկարի համարն է MIN 1863:


== Հիշատակումներ ==
Jens Peter Munk and Kirsten Olesen et al. Post-Impressionism. — Copenhagen: Ny Carlsberg Glyptotek. — С. 120—121. — 147 с. — ISBN 87-7452-109-8:
Bumpus, Judith. Van Gogh's Flowers. — Oxford, 1989:


== Արտաքին հղումներ ==
«Վարդագույն վարդերը» Կարլսբերգի գեղարվեստական թանգարանում(չաշխատող հղում)
Կիսլոե (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ Կիսլոե (այլ կիրառումներ)Կիսլոե (ռուս.՝ Кислое), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
975

975 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 975 թվականն է, 
X դարի 75-րդ տարին։


== Դեպքեր ==


== Ծնունդներ ==


== Մահեր ==
Ուլյանովկա (գյուղ, Կրասնոգրադի շրջան)

Անվան այլ կիրառումների համար տե՛ս՝ ՈւլյանովկաՈւլյանովկա (ուկրաիներեն՝ Улянівка), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1926 թվականին։
2001 թվականի տվյալներով Ուլյանովկա գյուղում բնակվում էր 310 մարդ։ Բնակավայրը զբաղեցնում է 1309 կմ² տարածք։ Բնակչության խտությունը կազմում էր 236,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լազարյան ավետարան

Լազարյան ավետարան, հայերեն ավետարան։ Գրիչ և ծաղկող Սահակ Վանանդացին այն ավարտել է 887 թվականին։
Այդպես է կոչվել Մոսկվայի Լազարյան ճեմարանին պատկանելու համար։ Ճեմարանին էր նվիրել Թեոդոսիայի հայ վաճառական Խաչուկյանը 1847 թվականին։ 1925 թվականին ձեռագիրը Լազարյան հավաքածուի (215 միավոր) հետ տեղափոխվել է Էջմիածնի մատենադարան։ Այժմ պահպանվում է Մեսրոպ Մաշտոցի անվան մատենադարանում։ Լազարյան ավետարանը մեզ հասած հայերեն ամենահին ամբողջական ձեռագիրն է, որի գրության թվականը հայտնի է։ Հրատարակվել է դեռևս 1899 թվականին Մոսկվայում, լուսատիպ նմանահանությամբ։ Լազարյան ավետարանը նաև մեզ հայտնի թվակիր նկարազարդ առաջին ձեռագիրն է։ Պահպանվել են միայն երկու նկարազարդ թերթերը, որոնց զույգ էջերում նկարված են չորս խորաններ։ Ձեռագիրն ունի գրչի ամբողջական հիշատակարան։


== Գրականություն ==
Ա. Մաթևոսյան, Լազարյան ճեմարանի հնագույն ձեռագիրը «ՊԲՀ» № 1 1973
Վիրկինո

Վիրկինո (ռուս.՝ Виркино), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 73 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սավերցի (այլ կիրառումներ)

Սավերցի, կարող է վերաբերել՝

Սավերցի - գյուղ, Ուկրաինայի Ժիտոմիրի մարզի Պոպելնյանսկի շրջանում
Սավերցի - գյուղ, Ուկրաինայի Խմելնիցկիի մարզի Շեպետովի շրջանում